Tisztelt jarokelo.hu!

A városnéző buszok közlekedésére vonatkozóan nincsenek különleges szabályok, ezen járműveknek nincsenek előjogai, se forgalmi, se műszaki , vagy bármely más szempontból. Ugyanúgy vonatkoznak rájuk a KRESZ előírásai, mint a közlekedés egyéb résztvevőire. Ha nem ennek megfelelően vesznek részt a forgalomban, akkor velük szemben a Rendőrség vagy a Közterület-felügyeletek tudnak eljárni.

A Budapesti Közlekedési Központ (BKK Zrt.) most készíti elő azt a Fővárosi Önkormányzati rendeletet, amely ezt a kérdéskört lesz hivatott szabályozni 2015. január 1.-től. Ekkortól lépnek majd hatályba a külső megjelenésre, környezetvédelmi besorolásra és egyéb műszaki feltételekre vonatkozó előírások, amelyek nélkül nem vehetnek majd részt a szolgáltatásban.

Üdvözlettel:

Bartkó György,

Főpolgármesteri Hivatal

Városüzemeltetési Főosztály